./data/phi0914/phi00144/phi0914.phi00144.perseus-lat1.xml
mos erat tum, nondum hac effusione inducta bestiis omnium gentium       circum conplendi, varia spectaculorum conquirere genera; nam semel quadrigis,       semel desultore misso vix unius horae tempus utrumque curriculum conplebat             inter cetera sexageni ferme iuvenes,       interdum  plures apparatioribus ludis, armati inducebantur  horum inductio ex       parte simulacrum decurrentis exercitus erat, ex parte elegantioris [exercitus]       quam militaris artis propiorque gladiatorium armorum usum   cum alios decursu edidissent motus, quadrato agmine       facto, scutis super capita densatis, stantibus primis, secundis summissioribus,       tertiis magis et quartis, postremis etiam genu nixis, fastigatam, sicut tecta       aedificiorum sunt, testudinem faciebant   hinc       quinquaginta ferme pedum spatio distantes duo armati procurrebant comminatique       inter se, ab ima in summam testudinem per densata scuta cum evasissent, nunc       velut propugnantes per oras extremae testudinis, nunc in media inter se       concurrentes, haud secus quam stabili solo persultabant   huic  testudo similis humillimae parti muri admota  cum armati superstantes       subissent, propugnatoribus muri fastigio altitudinis aequabantur; depulsisque       iis in urbem duorum signorum milites transcenderunt   id tantum dissimile fuit, quod et in fronte extremi et ex lateribus       soli non habebant super capita elata scuta, ne nudarent corpora, sed praetenta       pugnantium more  ita nec ipsos tela ex muro missa subeuntis laeserunt et       testudini iniecta imbris in modum lubrico fastigio innoxia ad imum labebantur